Seguntes altros autors, a filloa plega ta Espanya con invasión arabo-musulmana por o que a veyemos apareixer altra vegada con as tropas en l'anyo 711. Pero cómo sabeban os moros esta receta?. Talment a respuesta sería en as rotas comercials?. Dengún no lo sabe pero con ells se remató d'expandir a la resta d'Espanya. De feito bi ha altro dato que convida a pensar que a filloa ya yera conoixita mesmo por os celtas: a traza de cocinar-las. Os celtas cocinaban diferens tipos de carnes y altros alimentos dencima d'as piedras entre as qualas bi heban as brasas d'una foguera meyo funita. Con os moros podioron cambear de costumbres y talment cambear a piedra por una plancha de metal (encara que esto no ye comprebato). Os orichens d'a filloa continan encara escuros y mas si adhibimos un dato nuevo con relación a la maniera de emplegar-se a piedra ta cocinar. Os indios mexicans usoron piedras rectangulars y lisas pareixitas a las usatas en Galicia pa cocinar bellas variedatz de tortas. Sería la filloa entre ellas?. Tampoco no bi ha evidencias sobre esto, pero l'alazet ye concreto; as colturas accedioron a los cerials ta alimentar-se-ne fendo tortas con augua y farina (os altros ingredients irban amaneixendo dimpués) y, de feito a filloa en a suya traza simpla ye ixo: augua y farina.